"Setswana Puotlaleletso ya Ntlha (FAL)/P2 14 DBE/Ngwanaitseele 2014 NSC KAROLO YA C: DIKGANGKHUTSHWE NGATANA YA LEHUMO – KM Mbonani le ba bangwe Araba dipotso TSOTLHE mo karolong e. POTSO 4 Buisa dinopolo tse di latelang mme morago o arabe dipotso 4.1 LENYALO KE KGETSI YA LESOGODI – MI Siko 'Tlogela go lela mmaetsho re fetse kgang, selelo ga se kitla se busetsa maemo meriting. Pina e e ntseetse mafoko, ga go se ke tla tlholang ke se dira'. Tota seboko se ne se tsene ka ntlha ya nama, monate wa letsatsi lotlhe o ne o tshetswe ke matute a mokgopa. 'Thaka ga go se ke tla se dirang, amogela sengwe le sengwe jaaka se ntse. Le nna ke lole e e matlhomahibidu le maikutlo pele ke tsaya tshwetso e morago ga go araba dipotso tse di boima go gaisa tsa moatlhodi'. Lekau la tlhoma lekgarebe matlho morago ga go bua. 'Ke ne ke sa solofela fa o ka fetoga, lona banna le maobu a go …' Mokgethi a mo tsena ganong, 'Se ntsole ditswalo ke ise ke go thadisitse kwa motlhodi o tswang teng'. 'Le goka, a o ka tsaya tshwetso o ise o utlwe gore nna ka reng? Ke se o sa bolong go se ikemisetsa rra'. Mokgethi a se tlhole a senya nako, a se leke le go fitlha mafoko a ga mmaagwe fa a begela Lebogang. 'Ga ke batle gore e re ka moso fa re tsena mo lefifing re bo re lela, kgotsa ga o ise o lemoge fa Mmȇ a go ntshetsa a masweu fela malatsi a? Setlhare sa mosi ke go o katoga. Fa nka bo ke sa go rate nka bo ke sa go tlhalosetsa tsotlhe tse Mmȇ a di buileng'. 4.1.1 Mokgethi o ne a buisana le mang? (1) 4.1.2 Ba ne ba le kwa kae? (1) 4.1.3 Ke eng se se isitseng Mokgethi kwa lefelong le o le umakileng mo go 4.1.2? (2) 4.1.4 Ke lekgarebe lefe le Dithole o neng a batla gore Mokgethi a ratane le lona? (1) 4.1.5 Lebaka la ga Dithole e ne e le lefe? (2) 4.1.6 Tlhalosa semelo sa ga Mokgethi ka dintlha di le PEDI. Tshegetsa ka lebaka. (4) 4.1.7 O tlhaloganya eng ka mafoko a a neng a buiwa ke Mokgethi a gore 'Setlhare sa mosi ke go o katoga'. (2) Kwalololo e ileditswe Phetla"